NaiveNeuron/SloPal huggingface dataset:
Bíró, Alexander, zástupca špeciálneho prokurátora Úradu špeciálnej prokuratúry Generálnej prokuratúry SR (2020-11-27):
Prajem pekný deň, vážený predsedajúci. Vážení páni poslanci, vážené dámy poslankyne, dovoľte mi, aby som v mene špeciálneho prokurátora ako zástupca špeciálneho prokurátora predniesol správu špeciálneho prokurátora o činnosti Úradu špeciálnej prokuratúry a poznatkoch Úradu špeciálnej prokuratúry o stave zákonnosti za rok 2019, ďalej len správa. Predkladá túto správu špeciálny prokurátor Národnej rade Slovenskej republiky na základe § 2 ods. 3 písm. d) zákona č. 350/1996 Z. z. o rokovacom poriadku Národnej rady Slovenskej republiky a podľa § 55d ods. 2 zákona č. 153/2001 Z. z. o prokuratúre v znení neskorších zmien. Správa je spracovaná na základe štatistických podkladov a na základe zistených poznatkov zo spisov a analýz vykonaných Úradom špeciálnej prokuratúry Generálnej prokuratúry Slovenskej republiky, ďalej len Úrad špeciálnej prokuratúry. Správa hodnotí činnosť prokurátorov Úradu špeciálnej prokuratúry v konaní pred začatím trestného stíhania (zaznievanie gongu), v prípravnom konaní a v konaní na súde vrátane ich súčinnosti s ďalšími orgánmi činnými v trestnom konaní, najmä orgánmi policajného zboru. Správa podáva informáciu o poznatkoch Úradu špeciálnej prokuratúry o stave zákonnosti vo veciach, ktoré patria do príslušnosti Úradu špeciálnej prokuratúry tak, ako sú dostupné prostriedkami prokurátorského dozoru podľa § 153, teda podľa zákona č. 153/2001 Z. z. o prokuratúre v znení neskorších predpisov. Ako to máte pred sebou, správa je koncipovaná tak, že v podstate sa skladá zo siedmich kapitol. V časti I. sú základné informácie o Úrade špeciálnej prokuratúry a zabezpečení plnenia jej úloh. Časť II. obsahuje poznatky o stave kriminality. Časť III. je zameraná na činnosť Úradu špeciálnej prokuratúry pred začatím trestného stíhania a časť IV. na činnosť Úradu špeciálnej prokuratúry v prípravnom konaní. Časť V. je venovaná zhodnoteniu spolupráce Úradu špeciálnej prokuratúry s orgánmi policajného zboru. Časť VI. obsahuje údaje o činnosti Úradu špeciálnej prokuratúry v súdnom konaní. Časť VII. je venovaná aplikačným, organizačným a personálnym problémom s návrhom opatrení na zefektívnenie činnosti Úradu špeciálnej prokuratúry. Správa v závere konštatuje, že prokurátori Úradu špeciálnej prokuratúry v roku 2019 splnili svoje úlohy vyplývajúce im z právnych predpisov. Podrobné štatistické údaje sú uvedené v Štatistickej ročenke Generálnej prokuratúry Slovenskej republiky za rok 2019, ktorá je uvedená na webstránke Generálnej prokuratúry. Toľko v stručnosti k predkladanej správe.
Hrnčiar, Andrej, podpredseda NR SR (2019-09-24):
Pani poslankyňa Verešová.
Bugár, Béla, podpredseda NR SR (2018-02-09):
Na vystúpenie pána poslanca Matoviča s faktickými štyria. Končím možnosť sa prihlásiť. Pán poslanec Paška nech sa páči.
Lajčák, Miroslav, minister zahraničných vecí a európskych záležitostí SR (2016-12-01):
Ďakujem pekne. Vážená pani poslankyňa, sekundárne kontaktné miesto na Ministerstve financií Slovenskej republiky bolo zriadené ako špecializované kontaktné miesto pre informačnú prístupnosť. Implementácia Dohovoru o právach osôb so zdravotným postihnutím sa realizovala na Ministerstve financií Slovenskej republiky od roku 2014 najmä prostredníctvom zamestnanca zo sekcie legislatívnej a majetkovoprávnej, ktorý sa ako člen pracovnej skupiny a zástupca Ministerstva financií Slovenskej republiky podieľal na príprave Národného programu rozvoja životných podmienok osôb so zdravotným postihnutím na roky 2014 až 2020. Uvedený program rozpracoval dohovor na konkrétne opatrenia týkajúce sa prakticky všetkých oblastí života osôb so zdravotným postihnutím. Ministerstvo financií Slovenskej republiky plnilo najmä opatrenia, ktoré sa týkajú zlepšenia prístupnosti informačných systémov verejnej správy osobám so zdravotným postihnutím a prístupnosti elektronických služieb poskytovaných štátom týmto osobám. Z opatrení vyplývajúcich z Národného programu rozvoja životných podmienok osôb so zdravotným postihnutím na roky 2014 až 2020 Ministerstvo financií Slovenskej republiky zabezpečilo vo svojich budovách identifikáciu bariér a ich odstraňovanie. V roku 2016 bola realizovaná úprava hlavného vstupu do budovy na bezbariérový vstup zo strany Kýčerského ulice a bola nainštalovaná plošina na zaistenie priechodnosti schodov pre telesne postihnutých v rámci budovy ministerstva do jedálenskej prístavby. V budove ministerstva sa nachádzajú dve vyhradené sociálne zariadenia pre telesne postihnutých. V roku 2017 bude vyhlásené verejné obstarávanie na výber dodávateľa výťahu do budovy ministerstva, ktorý bude spĺňať požiadavky bezbariérovosti, pričom bude požadovaná realizácia v roku 2017. Po nainštalovaní tohto výťahu bude zabezpečený bezbariérový vstup a pohyb v rámci budovy ministerstva pre telesne postihnutých. Ministerstvo financií Slovenskej republiky v rámci manažérstva kvality umožňuje zamestnancom so zdravotným postihnutím dávať návrhy na zlepšenie ich podmienok, ktorými sa ministerstvo následne zaoberá. Ministerstvo financií Slovenskej republiky v súčasnosti zamestnáva 16 osôb so zdravotným postihnutím, čo predstavuje 2,5 % z celkového počtu zamestnancov s rôznym poklesom schopnosti vykonávať zárobkovú činnosť a plní povinný podiel zamestnávania občanov so zdravotným postihnutím. Ministerstvo financií v rozsahu svojej pôsobnosti venuje maximálnu pozornosť plneniu zabezpečovania práv osôb so zdravotným postihnutím, pravidelne vypracováva a vyhodnocuje plnenie opatrení vyplývajúcich z Národného programu rozvoja životných podmienok osôb so zdravotným postihnutím na roky 2014 až 2020. Ďakujem za pozornosť, skončil som.
Hraško, Igor, poslanec NR SR (2012-08-07):
Ďakujem pekne, pani predsedajúca. Martin, si hovoril o základnom príjme, ja som s touto myšlienkou, už teda sa dlho pohrávam s touto myšlienkou a skutočne má to dobrú históriu, a keď si odporúčal, že kliknúť si na Universal Credit, tak ja som si to ťukol na tom internete, dostal som sa s prvým odkazom na stránku ministerstva práce a sociálnych vecí Veľkej Británie, dal som si to preložiť a tuná sa píše, že: „univerzálny kredit je nová jednotná platba pre ľudí, ktorí hľadajú prácu, alebo s nízkymi príjmami, pomôže žiadateľom a ich rodinám, aby sa stali nezávislými a zjednoduší systém výhodami tým, že spája rad výhod v produktívnom veku do jednej zjednodušenej platby. Nový univerzálny systém kreditov zlepšuje stimuly k práci, hladší prechod do a z práce, podporuje dynamický trh práce, zjednodušuje systém, znižuje chudobu zamestnaných, znižuje možnosť podvodov a omylov. To bude zahájené v roku 2013 a nahradí to na základe príjmu hľadanie zamestnania, príspevky, príjmy súvisiace s nezamestnanosťou, podporí hľadania príjmu, príspevky na dieťa s daňovými úľavami, daňové úľavy z práce, príspevky na bývanie“ a tak ďalej. Myslím si, že je to dobrý systém a keďže si nejdeme tuná brať príklady z Čile, tak by sme si mohli brať príklad z Veľkej Británie, pretože si myslím, že ona napreduje omnoho rýchlejšie ako my. Tak skúsme sa teda baviť o tomto, zabudnime na nejaké percentá, pretože väčšina poslancov operuje so zhodnocovaním v druhom pilieri, ja vám tvrdím jedno, dajte mne moje peniaze, že ja nebudem dávať žiadne odvody do sociálneho systému, ja si ich zhodnotím podľa toho, ako ja chcem. Samozrejme, treba solidárny byť aj s tými, ktorí sú už teraz na dôchodku, takže nejakú časť určite, ale niečo mi nechajte a ja si rozhodnem, kde to budem zhodnocovať, takže potom už sa nestarajte o to, že kde, kto, aká DSS-ka ako zhodnocuje. Ďakujem.
Pellegrini, Peter, predseda NR SR (2015-12-03):
Ďakujem veľmi pekne, pán minister. Zároveň sme aj vyčerpali 15 minút – určené na odpovede, na otázky, ktoré sú položené predsedovi vlády. Ďakujem pekne. Predtým ako pristúpime k odpovediam jednotlivých ministrov, mi dovoľte, aby som na balkóne rokovacej sály privítal návštevu, a to členov Jednoty dôchodcov z obce Čáry. Vitajte u nás! Dobrý deň. (Potlesk.) Poprosím pána ministra dopravy, výstavby a regionálneho rozvoja pána Počiatka, aby odpovedal na otázku Eriky Jurinovej, pani podpredsedníčky, ktorá znie: Vážený pán minister, v akom stave je príprava R3 na Orave? Váš prísľub bol, že na jeseň sa bude stavať. Išlo opäť o prázdny sľub? Ako bude vyriešená kritická situácia v zime na oravských cestách? Nech sa páči, pán minister, odpovedajte a oznámte mi ukončenie vašej odpovede. Ďakujem.
Bugár, Béla, podpredseda NR SR (2018-05-22):
A pán poslanec Beblavý.
Glváč, Martin, podpredseda NR SR (2017-02-10):
Ďakujem. S faktickými poznámkami dvanásť pánov a paní poslankýň. Uzatváram možnosť prihlásenia sa. Prvý do rozpravy je pán poslanec Krajniak. Nech sa páči.
Laššáková, Jana, podpredsedníčka NR SR (2015-05-26):
Poprosím do záznamu uveďte tú námietku pána poslanca, že zariadenie ho vykázalo, akože sa zdržal hlasovania, pričom bol za návrh. Pán poslanec Krajcer.
J. Vaľová, poslankyňa: (2009-03-10):
A druhú vec, ale o tom budeme rozprávať v prvom a druhom čítaní a určite vysvetlíme aj sporiteľom, že myslíme to vážne a dobre a myslíme to dobre s ich peniazmi a s ich dôchodkami do budúcna. A, pán Brocka, ja som rada, že som vás upozornila, lebo zase ste chcel rozprávať o šrotovnom, ale už ste sa zháčil, tak sa teším, že sme sa dozvedeli aj niečo nové. Ďakujem.
Paška, Pavol, predseda NR SR (2014-06-10):
Ďakujem pekne, pán spravodajca. Otváram rozpravu. Písomnú prihlášku nemám. Pýtam sa, či má niekto záujem vystúpiť ešte. Pán navrhovateľ. Končím možnosť. Nech sa páči, pán poslanec.
Glváč, Martin, podpredseda NR SR (2017-03-22):
Ďakujem. Žiada si záverečné slovo spoločný spravodajca? Nie je tomu tak. Prerušujem rokovanie o tomto bode programu. A pokračujeme druhým čítaním o vládnom návrhu zákona, ktorým sa mení a dopĺňa zákon č. 43/2004 Z. z. o starobnom dôchodkovom sporení a o zmene a doplnení niektorých zákonov v znení neskorších predpisov . Vládny návrh zákona je pod tlačou 346. Spoločná správa výborov má tlač 346a. Nech sa páči, pán minister, odôvodnite tento vládny návrh zákona.
Taraba, Tomáš, poslanec NR SR (2022-06-24):
Pán minister, chcem využiť to, že ste tu. Kritika na vašu adresu tu zaznieva stále. Ale chcem pozitívne, ak sa dá, tak vyzvať vás, prekopte ten Envirofond, pretože je tam 1,1 mld. Očakával som, že prídete so zákonom. Envirofond sa používa dnes na financovanie štátneho rozpočtu. Buď to teda nazvite, že je to daň, úplne regulérna daň na firmy, pretože ak niečo ide do štátneho rozpočtu a nazýva sa to Envirofond, tak malo by to ísť naspäť do nejakých projektov, alebo keď to nejde a ide to potom rovno potom do rozpočtu, je to daň. A v opačnom prípade teraz, kedy je najväčšia ekonomická a energetická kríza pred nami, nie je nám a nemôže nám byť ľahostajné, že odchádzajú odtiaľto tie fabriky, tak ako proste to vidíme pri Slovalcu. Je tam 2 500 ľudí priamo zasiahnutých či u nich, alebo u subdodávateľov, a práve preto je potrebné, aby Envirofond v tejto chvíli sa postavil aj na stranu tých zamestnávateľov a priemyslu, ktorý neprodukuje žiadne veľké exhaláty CO2. Viete, že tá fabrika je v podstate na jednej z najvyššej, najšpičkovejších úrovni. Produkuje päťnásobne nižšie CO2 	ako obdobná výroba hliníka v Číne. A keď oni odtiaľto odídu, ten hliník tak či tak sem bude chodiť. Ale bude sem chodiť z priestoru, ktorý produkuje samé exhaláty, ktoré im ničí životné prostredie a tak ďalej. Tieto fabriky, keď raz odídu, ony druhýkrát neprídu len tak. Tie pece, keď sa vypnú, ony sa nedajú zapnúť do 24 hodín, ani do roku. A práve preto pripravujú sa tam aj protesty. Nechcem, aby to zašlo až tak, že opäť sa tu budeme baviť o veciach, ktoré sú úplne nad slnko jasné. Preto, prosím vás, dajte sa na stranu aj tých, ktorí potrebujú teraz pomoc... (Prerušenie vystúpenia časomerom.)
Vorobelová, Slavěna, poslankyňa NR SR (2023-03-21):
Ďakujem veľmi pekne za slovo. Nechcem spochybňovať účel zákona, som za to, aby sa zverejňovali tie zápisnice, len keď som si prečítala § 30 a § 32 predmetného zákona, tak v úvodných odsekoch sa hovorí, že, je tam slovo ‚bezodkladne‛. V tomto návrhu tejto novely mi tam chýba nejaká časová lehota, teda dokedy sa to má zverejniť, že či tiež neuvažujete o tom, že tam vsuniete nejakú lehotu, lebo môže to byť potom aj o pol roka, o rok, o dva. Ďakujem veľmi pekne.
Ďuriš Nicholsonová, Lucia, podpredsedníčka NR SR (2018-10-24):
Osem faktických poznámok na vaše vystúpenie, pani poslankyňa. Končím možnosť prihlásiť sa s faktickou poznámkou. Pán poslanec Dostál, nech sa páči.
Suchánek, Alan, poslanec NR SR (2018-12-04):
Elenka, ďakujem za reakciu. A musím potvrdiť, že skutočne tieto zdroje budú chýbať. Ukazuje sa, ako to povedala Dozorná rada Všeobecnej zdravotnej poisťovni, že vo Všeobecnej zdravotnej poisťovni môže chýbať okolo 120 mil. eur. Ukazuje sa, že budú problémy s platmi, ako hovorí Asociácia nemocníc Slovenska. Nemocnice majú podpísanú zmluvu len na prvé tri mesiace budúceho roku. Takisto tam hrozí deficit okolo 60 mil. Takže tieto peniaze, ktoré do toho zdravotníctva neprídu a mali prísť, budú ozaj chýbať. A bojím sa, že na úkor našich občanov.
Drdul, Dominik, poslanec NR SR (2022-03-15):
Možno sme si nerozumeli. Ja som nikdy nehovoril, že sa týmto návrhom samým o sebe a ako takým a jediným krokom zlepšujem zamestnávanie osôb so zdravotným postihnutím. Ja som povedal, že zvyšujem ich konkurencieschopnosť, alebo môžem predpokladať, že zvýšim ich konkurencieschopnosť voči zdravému zamestnancovi, ak nebude príliš ťažké rozviazať s ním pracovný pomer. Môžme nesúhlasiť, môžme mať na to odlišné postoje, ale keď vy jednoducho neviete s tým zamestnancom rozviazať pracovný pomer, vy ho do toho pracovného pomeru radšej ani len nezoberiete. Samozrejme, že toto opatrenie je, samo osebe nestačí a budú musieť byť realizované ďalšie opatrenia. Ja som avizoval ambíciu realizovať ďalšie opatrenie. Nikdy som sa netváril, že tento jeden jediný krok je všeobímajúci, dokonalý liek na všetko, ktorý vyrieši všetky problémy v oblasti zamestnávania osôb so zdravotným postihnutím. Je to prvý krok, možno zvolený nešťastne, ale som presvedčený, že k žiadnej dramatickej ujme aj vzhľadom na počet týchto konaní vo vzťahu k osobám so zdravotným postihnutím jednoducho nedôjde.
Ľ. Vážny, poslanec: (2005-12-06):
Celý ten proces ako keby sa opakoval. Vždy sa najprv nahodí latka sprísnenia a potom sa uberie – to mi na tom procese tiež prekáža. V našom prípade je, že najskôr sme predložili zákon o znížení prémie, o zvýšení základu pre možnosť vyplatenia štátnej prémie po jednaní so sporiteľňami, resp. s bankami sme zase ponechali zníženie prémie, ale znížili sme pomerne vysoký základ pri vyplatení štátnej prémie. Čiže aj ten postup – ako keby sa to nedalo predjednať pred tým, ale najprv ukážeme, pohrozíme bankám, že pozor a jednajte s nami a potom sa možno k nejakému výsledku dopracujeme. Čiže aj ten postup mi tam prekáža na tomto procese prípravy alebo zmeny tohto zákona. Zase mi ďalšie prekáža to, že sme sa nesústredili na odstraňovanie nedostatkov v systéme stavebného sporenia, medzi ktoré počítam kšeftovanie s blokmi stavebných sporiteľní, možno neefektivitu vynakladania nákladov bánk a sporiteľní, ale išli sme razantne len znížením štátnej prémie. To znamená priamym dosahom na toho sporiteľa. Podpora bytov pre Kiu, ktorá s tým nepriamo súvisí, tu už bola spomenutá. Nejdem sa k nej vracať. Myslím si, že je to nekorektné zo strany vlády, že najskôr sme do tohto systému stavebného sporenia nahnali skoro 1,8 mil. sporiteľov za pomere výhodných podmienok a teraz týchto sporiteľov ideme postupne priťahovať a znižovať im tie výhody, ktoré tento systém poskytoval. Takisto je to nekorektné správanie štátu voči sporiteľom ako takým. Myslím si, že z dôvodu, že potreba je nevyhnutne ponechať stabilitu aj vzhľadom na ten počet sporiteľov, aj vzhľadom na problémy, ktoré nás v bývaní očakávajú, či už sú to statické poruchy, tak aj vlastné bývanie ako také. Čiže na stabilitu tohto systému je potrebné ponechať pôvodné nástroje, ktoré sú zadefinované súčasne v platnom alebo v dnes platnom zákone. A preto dávam za klub strany Smer procedurálny návrh, samozrejme, aj za mňa ako za poslanca procedurálny návrh, aby sme nepokračovali v rokovaní o tejto novele zákona. Ďakujem za pozornosť.
M. Hort, podpredseda NR SR: (2009-04-17):
A slovo má pani poslankyňa Oľga Nachtmannová.
Ďuriš Nicholsonová, Lucia, podpredsedníčka NR SR (2018-10-24):
Pán poslanec Osuský.
Hrušovský, Pavol, poslanec NR SR (2013-06-04):
Ďakujem pekne, pani predsedajúca. Kolegyne, kolegovia, dovoľte, aby som z poverenia gestorského výboru pre ľudské práva a národnostné menšiny podal spravodajskú informáciu o návrhu zákona, ktorý predložila skupina poslancov Érsek, Solymos a pán poslanec Bugár, ktorým sa dopĺňa a mení zákon o dráhach. Návrh zákona po formálnoprávnej stránke spĺňa všetky podmienky na to, aby bol zákon v Národnej rade Slovenskej republiky prerokovaný. Po formálnoprávnej stránke chcem informovať, že táto problematika nie je upravená v práve Európskej únie a že v prípade, že Národná rada Slovenskej republiky návrh zákona schváli, nebude mať žiadny dopad na štátny rozpočet. Nebudem sa vyjadrovať dlho k problematike normatívnej podoby návrhu zákona. Pán navrhovateľ zdôvodnil veľmi precízne a uviedol aj, prečo navrhovatelia žiadajú túto zmenu. Ja chcem len podporiť tento návrh zákona a navrhnem, pani spravodajkyňa, po otvorení rozpravy, o ktorú vás teda žiadam, aby ste tak urobili, Národnej rade, aby návrh zákona odporučila prerokovať v druhom čítaní. Ďakujem.
Blaha, Ľuboš, podpredseda NR SR (2023-11-22):
Na vaše vystúpenie evidujem tri faktické poznámky. Ako prvý pán poslanec Michal Šipoš, nech sa páči.
Majorová Garstková, Jana, poslankyňa NR SR (2021-06-15):
Ďakujem pekne za slovo. Myslím, že si stačí položiť pár rečníckych otázok. Kto navrhuje odvolanie ministra? SMER a SMEROHLAS. Dôvod? Nevinní za mrežami, politickí väzni, vojna policajtov a SIS. Kto najhlasnejšie kričí? Poslanec Fico a jeho dlhoročný poskok Pellegrini, ktorým sa roky darilo budovať tento ukradnutý právny štát. Teraz sa znova snažia skriviť pravdu a z obetí urobiť páchateľov a z páchateľov obete. Dennodenne zvolávajú tlačovky a kričia o politických väzňoch, nič iné im nezostáva, z mafie sa dobrovoľne neodchádza. Fico a Pellegrini sa boja. Ich kamaráti sa jeden za druhým postupne priznávajú ku korupcii, úplatkom, vydieraniu, kradnutiu. Prokuratúra a súdy sa stali za vlády SMER-u synonymom nespravodlivosti a korupcie. Sledovanie vtedajších opozičných politikov, riadenie štátu cez oligarchov bolo bežné. Roman Mikulec sedem rokov za Kaliňákovej éry čelil krivému obvineniu z neoprávnenej manipulácie s utajovanými skutočnosťami. Nakoniec bol zbavený všetkých obvinení a dokázalo sa, že išlo o spravodajskú hru a snahu o jeho diskreditáciu. Fico a Pellegrini ho potrebujú dať dolu tak, ako to skúšali urobiť už vtedy. Nehodným ministrom bol Kaliňák a nie Mikulec, ktorý nechal robiť vyšetrovateľom ich robotu. Podporujem Romana Mikulca na pozícii ministra vnútra a držím mu palce. Ďakujem za slovo.
Šípošová, Janka, poslankyňa NR SR (2015-03-10):
Pán minister, tak ja nie som lekár, ale ubezpečujem vás, že viem aj čítať, aj písať a že rozumiem aj, čo je manažment a to, čoho sa ja bojím, je zmätok, ktorý nastane v tomto zákone, lebo ten zákon nie je zrozumiteľný a nerobí poriadok v poplatkoch tak, ako ste to vy povedali. A moje presvedčenie vyplýva aj z toho, že som si prečítala aj názory lekárov, aj hovorila som osobne s nimi, aj názory súkromnej, aj asociácie súkromných, aj lekárskej komory. Nikto, respektíve všetci varujú predtým, že nastane zmätok. Je to neprehľadné, nepoužiteľné, bojím sa toho chaosu a bojím sa aj toho, čo nastane medzi pacientmi. Nielen preto, že nejde vôbec o prednostné, neprednostné, ide o ten systém, ktorý nie je zrozumiteľný a ktorý, bohužiaľ, musím to zopakovať, nastal ten zmätok už tým pozmeňovacím návrhom, ktorý podľa mňa, stále som tú logiku nenašla v tom teda.
Kéry, Marián, poslanec NR SR (2018-11-28):
Ďakujem za slovo. Pani poslankyňa a predsedníčka zahraničného výboru Cséfalvayová, môžem s vami súhlasiť o tom, že to je rámec alebo pakt, ale ja keď idem dať nejaký pozmneňujúci a doplňujúci návrh, tak to dávam teda k predloženému, ako to skupina poslancov dala, to znamená, že keby som to nazval inak, tak asi by som sa dopustil aj nejakej chyby. Ale súhlasím s tým, čo povedal pán poslanec Blaha, že či sa budeme hovo..., budeme sa baviť, že je to pakt alebo rámec, tak význam to nejakým spôsobom nestráca. Pán poslanec Blaha, áno, súhlasím s vami v tom, že sme v takej zvláštnej pozícii, hlavne náš poslanecký klub. Ak máme na niečo rovnaký názor, tak opozícia a častokrát aj médiá hovoria o tom, že sme akýsi monolit, ktorý nemá vlastný názor a správame sa ako stádo. Ak z času na čas máme nejaký odlišný názor, tak už všetci hľadajú v tom nejakú senzáciu a nejaký rozkol. Tak život prináša, že nie so všetkým musíme súhlasiť, ale o tom predsa je demokracia aj v každom poslaneckom klube, aby si niekto mohol povedať aj iný názor, ako má ostatná časť poslaneckého klubu. Pán poslanec Mazurek a aj pani poslankyňa Grausová, vy ste ma celkom teraz asi nepochopili, pretože ja som nemal ambíciu útočiť na pána poslanca Mazureka, ja som to povedal v kontexte toho, že si myslím, že na základe jedného názoru a jedného postoja nemožno nejakým spôsobom vynášať súdy na akéhokoľvek politika vrátane ministra zahraničných vecí a európskych záležitostí, a dovolil som si pre ilustráciu uviesť príklad vašej osoby, takže teraz absolútne som nemal záujem, aby som vás nejakým spôsobom dehonestoval. Pán poslanec... A už mi nezostane čas.
Pčolinský, Peter, podpredseda NR SR (2023-06-15):
Prezentujeme sa a hlasujeme. (Hlasovanie.) Prítomných 136, za 94, proti 1, zdržalo sa 41. Konštatujem, že tento návrh sme schválili. Budeme pokračovať hlasovaním o bode 24 schváleného programu, ktorým je prvé čítanie o návrhu poslanca Vetráka na vydanie zákona, ktorým sa mení a dopĺňa zákon č. 260/2011 Z. z. o ukončení a spôsobe usporiadania niektorých nájomných vzťahov k bytom (tlač 1662). Poprosím pána poslanca Petra Vonsa, aby hlasovanie uviedol. (Hlasovanie o návrhu poslanca Národnej rady Slovenskej republiky Milana Vetráka na vydanie zákona, ktorým sa mení a dopĺňa zákon č. 260/2011 Z. z. o ukončení a spôsobe usporiadania niektorých nájomných vzťahov k bytom a o doplnení zákona Národnej rady Slovenskej republiky č. 18/1996 Z. z. o cenách v znení neskorších predpisov a ktorým sa menia a dopĺňajú niektoré zákony , tlač 1662.)
Zmajkovičová, Renáta, podpredsedníčka NR SR (2012-10-18):
Pani poslankyňa Vaľová.
Pellegrini, Peter, predseda NR SR (2024-01-17):
Pán poslanec Dubéci.
Pellegrini, Peter, predseda NR SR (2015-05-14):
Poprosím o kľud.
Zahorčák, Viliam, poslanec NR SR (2022-02-22):
Ďakujem, pán predsedajúci. To, čo si čítal, pán poslanec, a to, čo tu dnes celý deň počúvame, je, a čo tu odznieva, je strašné. Strašné je ale aj to, že to všetko je evidentne nespochybniteľné. A ešte strašnejšie je, že, bohužiaľ, ani toto nestačí na to, aby padol minister. Takže pýtam sa, kedy sa prebudí tá spravodlivosť, ktorou sa radi naši koaliční kolegovia prezentujú, kedy sa v nich prebudí. Čo sa až musí stať, aby sa tak stalo? Teda má dôjsť až k nejakému usmrteniu niekoho v priamom prenose? Verím, že až tak ďaleko to nedopustíme. Ďakujem.
Glváč, Martin, podpredseda NR SR (2018-05-15):
Ďakujem. Pýtam sa, či sa chce do rozpravy prihlásiť niekto ústne. Štyria poslanci. Končím možnosť prihlásiť sa. Prvý, pán poslanec Paška.
M. Sabolová, poslankyňa: (2010-02-02):
Vy ste mohli už minimálne rok, odkedy tu je hospodárska kríza, riešiť problémy, ktoré dnes dávate do skráteného konania. A kolegyne a kolegovia z koalície tak vehementne obhajujú tento návrh. Vy ste mohli spružniť Zákonník práce, aby ľudia mohli sa lepšie a skôr zamestnať, a nie ľudí sankcionovať. Vy ste mohli vymyslieť a dať lepšie podmienky pre dlhodobo nezamestnaných a využiť zdroje, ktoré sú, a nie ich sankcionovať. Skrátené konanie skutočne je už len taký výkrik tejto vlády, pani ministerka, že si myslíte, že vy urobíte do volieb ešte nejaký zásadný krok v zamestnanosti. Obávam sa, že toto vám nepomôže ani pri získaní bodov, pretože tá miera nezamestnanosti ešte určite v prvom polroku aj napriek takému skvelému zákonu, ako to hovorila pani poslankyňa Vaľová, že ho predkladáte do parlamentu, bude rásť, pretože ak vy neurobíte iné zákonné podmienky pre nezamestnaných, tento návrh zákona tých ľudí nevytiahne z biedy.
Pellegrini Peter, predseda NR SR (2015-10-01):
Prezentujme sa a hlasujme o bode 2 spoločnej správy, ktorý má odporúčanie gestorského výboru schváliť. (Hlasovanie.) Prítomných 138 poslancov, za hlasovalo 78, zdržalo sa 60 poslancov. Tento bod sme schválili.
Kollár, Boris, predseda NR SR (2022-06-23):
Pán poslanec, ťažko určiť čo je dúhová vlajka a čo je ešte oblečenie pani poslankyne Cigánikovej. Keby som jej dal tú vlajku dole, neviem, či by ostala sedieť na svojom mieste. Veľmi rád by som jej to strhol, ale nemôžem si to dovoliť. (Smiech v sále.) Bohužiaľ, v tomto vám nebudem môcť vyhovieť dneska. S ďalším procedurálnym návrhom pani poslankyňa Zemanová.
Szőllős, Ján, poslanec NR SR (2022-11-09):
Ďakujem. Pán predseda, v rozprave k návrhu zákona vystúpil poslanec Fecko. Pristúpime k hlasovaniu o pozmeňujúcich a doplňujúcich návrhoch zo spoločnej správy. Pán predsedajúci, dajte hlasovať o bodoch spoločnej správy 1 až 7 spoločne s odporúčaním gestorského výboru uvedené body schváliť.
Hrnčiar, Andrej, podpredseda NR SR (2019-12-03):
Dávam slovo spoločnému spravodajcovi z výboru pre hospodárske záležitosti poslancovi Tiborovi Jančulovi, aby informoval Národnú radu o výsledku rokovania výborov o tomto návrhu zákona, aby odôvodnil návrh a stanovisko gestorského výboru.
Štefanec, Ivan, poslanec NR SR (2010-08-11):
Ďakujem pekne, pán predseda. Som rád, že pán minister vnútra spomenul, že téma imunity poslancov bola veľmi aktuálna aj v minulom volebnom období. Tak si dovolím, vážené kolegyne a kolegovia pripomenúť, že ja, aj všetci moji kolegovia z SDKÚ – DS sme v minulom volebnom období trikrát hlasovali za obmedzenie poslaneckej imunity a samozrejme budeme tak hlasovať aj teraz za tento návrh, či sme boli v opozícii alebo sme teraz v koalícii. Som presvedčený, že tak ako bolo povedané, toto hlasovanie ukáže veľmi jasne, kto to s obmedzením poslaneckej imunity myslí vážne. A som si istý, že proti budú hlasovať len tí poslanci, ktorí nemajú čisté svedomie. Ďakujem.
Ľ. Kaník, minister práce, sociálnych vecí a rodiny SR: (2005-03-17):
Vážená pani poslankyňa, realizácia národného Projektu č. 7 Zvýšenie kvality a rozsahu služieb v zamestnanosti prostredníctvom informačných a poradenských a odborno-poradenských nástrojov a služieb, v rámci ktorého boli tvorené individuálne akčné plány, v roku 2004 hodnotíme ako úspešnú. Po skončení individuálnych akčných plánov bolo na trhu práce umiestnených 15 % uchádzačov o zamestnanie spomedzi tých, ktorým tieto akčné plány boli vypracované. V roku 2004 bolo spolu vypracovaných 254 465 individuálnych akčných plánov, mimo národného programu č. 7 to bolo 188 146 a v rámci projektu 66 319. Prostredníctvom národného programu č. 7 bola podporená len menšia časť týchto individuálnych akčných plánov. Dodávateľské služby v tejto oblasti je dobré využívať preto, lebo úrady práce, sociálnych vecí a rodiny chcú poskytovať služby a aktivizovať čo možno najväčší počet uchádzačov o zamestnanie, aby im pomohli zorientovať sa a uplatniť sa na trhu práce. Interných zamestnancov, odborných poradcov máme 357 na celom Slovensku a vzhľadom k počtu uchádzačov o zamestnanie je potrebné zabezpečovať služby odborného poradenstva aj dodávateľsky, pretože výsledky sú pre celkový efekt lacnejšie ako ponechanie týchto ľudí v systéme sociálnej pomoci a mimo trhu práce. V rámci národného Projektu č. 7 bolo realizovaných 214 externých projektov, z ktorých bolo do konca roka ukončených 105 a ktoré realizovalo 92 dodávateľov. Na realizáciu národného Projektu č. 7 bolo poskytnutých 11 mil. 658 tisíc Sk, avšak tieto financie nie sú využívané len na vypracovanie individuálnych akčných plánov, ale aj na realizáciu rôznych výcvikov, poradenských a vzdelávacích aktivít, ktoré sa v rámci tohto projektu realizujú. Všetky, samozrejme, služby a výber dodávateľov sú realizované v súlade so zákonom o verejnom obstarávaní. Je úplne všeobecným európskym a celosvetovým trendom v rámci služieb zamestnanosti zabezpečovať doplnkové, ale aj základné služby externými dodávateľmi a nerozširovať stavy interných zamestnancov. Na porovnanie prostredníctvom úradov práce, sociálnych vecí a rodiny bolo, ako som už dnes spomínal, v roku 2004 umiestnených 49 980 uchádzačov o zamestnanie na pracovné miesta. Ale v rámci minulého roku sa rozbehla činnosť aj súkromných služieb zamestnanosti, súkromného sprostredkovania zamestnania za úhradu. Hovorím to preto, aby sme videli tú súvislosť a pomoc, ktorú takéto služby poskytujú celkovému nášmu cieľu, to znamená, čo najviac ľuďom poskytnúť prácu a čo najmenej ľudí nechať v pozícii nezamestnaného a prostredníctvom týchto, ešte len rozbiehajúcich sa, ešte len naozaj na štarte stojacich služieb zamestnanosti bolo sprostredkovaných 11 958 zamestnaní. A to znova zdôrazňujem, to je len začiatok a to je len štart. To poukazuje na to, že prostredníctvom rôznych súkromne dodávaných, či už pomocných, alebo aj samostatných nástrojov je možné naozaj dosiahnuť väčšie efekty, ako keby sme takýto segment nevytvárali. Toľko všeobecne.
Pellegrini, Peter, predseda NR SR (2015-04-21):
S reakciou na faktické pán poslanec Kaník.
Uhrík, Milan, poslanec NR SR (2017-03-23):
Vážený pán minister, ja si nemyslím, že staviame menšiny proti menšine, my chceme, len aby zákon a pravidlá platili pre každého občana rovnako, pre Slováka rovnako ako pre Maďara, ako aj pre Cigána, alebo pre Rusína. A čo sa týka tých zrušených divadelných predstavení, tak je rozdiel divadelné predstavenie nepodporiť dotáciou a rozdiel divadelné predstavenie zakázať. My sme nijaké divadelné predstavenie nikdy nezakázali, len sme niektoré divadelné predstavenia vyhodnotili ako nehodné podpory verejných financií. Boli to konkrétne predstavenia, ktoré propagovali veľmi explicitným spôsobom rôzne sexuálne deviácie, alebo to boli predstavenia, kde boli používané naozaj už tvrdé a hrubé vulgarizmy. A jednoducho sme si povedali, že na takéto predstavenia by peniaze z verejných zdrojov ísť nemali, keď niekto chce, nech si tieto predstavenia hrá doma alebo v nejakej garáži, alebo v nejakom súkromnom divadle za svoje vlastné peniaze, nech si zarobí, ale nemyslíme si, že by ich mali dotovať daňoví poplatníci zo svojich príspevkov. Možno o tom neviete, ale v rámci Banskobystrického kraja, na ktorý ste aj implicitne narážali, sme podporili stovkami dotácií množstvo rôznych iných projektov, o ktorých nikto nehovorí, každý hovorí len o tých pár, ktoré sme zakázali, alebo teda ktoré sme zrušili. Podporili sme napríklad aj rómske tvorivé dielne, dokonca sme dali dotácie aj Zväzu protifašistických bojovníkov. Prečo práve tento argument nikto nevyťahuje? (Reakcia z pléna.) Ale podpísali sme to. Keby sme nechceli, tak to nedostanú. Čiže nech si... (Reakcie z pléna. Prerušenie vystúpenia predsedajúcim.)
Pellegrini, Peter, predseda NR SR (2015-03-17):
Pán kolega, procedurálny návrh.
Hrušovský, Pavol, podpredseda NR SR (2010-11-04):
Hlasujeme, páni poslanci, o návrhu prerokovať zákon v druhom čítaní. (Hlasovanie.) 142 prítomných, 66 za, 70 proti, 5 sa zdržalo, 1 nehlasoval. Návrh sme neschválili. Ďakujem pánovi predsedovi výboru a poprosím teraz pána poslanca Viskupiča, aby z poverenia výboru pre kultúru a médiá predložil Národnej rade návrhy hlasovania k prerokovávanému vládnemu návrhu zákona o Rozhlase a televízii a o doplnení niektorých zákonov. Budeme hlasovať o návrhu na skrátené legislatívne konanie. Nech sa páči, pán poslanec. (Hlasovanie o návrhu vlády na skrátené legislatívne konanie o vládnom návrhu zákona o Rozhlase a televízii Slovenska a o zmene a doplnení niektorých zákonov , tlač 168).
P. Hrušovský, podpredseda NR SR: (2002-05-29):
(Hlasovanie.) 106 prítomných, 99 za, 5 sa zdržalo, 2 nehlasovali. Návrh sme schválili. Pristúpime k tretiemu čítaniu o návrhu zákona. Otváram rozpravu. Hlási sa, páni poslanci, niekto do rozpravy? Nie je to tak, vyhlasujem rozpravu za skončenú. Pristúpime k hlasovaniu o vládnom návrhu zákona o riadení štátu v krízových situáciách mimo času vojny a vojnového stavu ako celku s odporúčaním gestorského výboru predmetný návrh zákona... O. Szabó, poslankyňa: Schváliť.
Laurenčík, Milan, podpredseda NR SR (2021-05-13):
Pán poslanec, máte doplňujúcu otázku? Nech sa páči, máte dve minúty.
Simon, Zsolt, poslanec NR SR (2017-03-29):
A ešte raz by som apeloval aj na vás, skúste, pretože ako nezaradený veľmi nemôžem na grémiu sa prihovoriť, že aj informácia má byť v písomnej podobe prístupná členom parlamentu.
Grendel, Gábor, podpredseda NR SR (2020-11-24):
Otváram rozpravu, do ktorej som nedostal žiadnu písomnú prihlášku. Pýtam sa, či sa chce niekto prihlásiť ústne. Nie. Končím možnosť prihlásiť sa do rozpravy a vyhlasujem rozpravu za skončenú. Chce k rozprave zaujať stanovisko pán navrhovateľ? Nie. Pani spravodajkyňa? Takisto nie. Pristúpime teda k hlasovaniu o návrhu vlády na skrátené legislatívne konanie o vládnom návrhu zákona, ktorým sa dopĺňa zákon č. 578/2004 o poskytovateľoch zdravotnej starostlivosti (tlač 336).
Sulík, Richard, predseda NR SR (2011-02-11):
Pán poslanec Osuský.
Hlina, Alojz, poslanec NR SR (2014-10-16):
Vážený pán predsedajúci, vážený pán minister, vážená kolegyňa spravodajkyňa, vážené kolegyne, kolegovia, dovoľte mi uviesť, ja by som sa teda až tak hrdo nehlásil k niečomu, čo je v zásade hlúposť. A pokúsim sa to povedať. Že by som bol opatrný k tomu hrdému sa búchaniu do pŕs. Včera som sa tu pýtal pána ministra Richtera, ale v takej hyperbole, čo sa tak medzi mladými hovorí: Čo si ty urobil pre slovenský hip-hop? A, pán minister, čo ste vy urobili pre korupciu, povieme si teraz, hej, a pre riešenie korupcie? Jako povedal Černomyrdin: „Chceli sme to najlepšie,“ to požičiam si slová pána Beblavého, „dopadlo to tak ako vždy.“ (Zasmiatie sa rečníka.) K tomu prídeme. K tej mystike čísiel, ktorou ste aj vy začali, pán minister, tu pozeral, nejaká veľká mystika pri štyroch štvorkách nie je. Kľudne tam mohli byť aj tri šestky. To už zase niekto vie, čo znamenajú tri šestky. Kľudne tam za zátvorkou mohli byť. Lebo tento návrh zákona, v tejto chvíli návrh, v konečnom to je svojím spôsobom, určitým spôsobom diabolský návrh zákona a spôsobí podľa mňa veci nevídané. My suplujeme zlyhanie systému. Systém zlyhal a máme pocit, že riešenie zlyhania systému je absurdný návrh zákona. To je presne. Zlyháva politika, zlyháva naše vnímanie demokracie. Čo je riešením? Štyridsať poslancov. To tu za chvíľku bude. Budú voľby, to uvidíte, čo tu bude návrhov. To budú návrhy od neviem akých tribunálov občianskych, zníženia... Hľadáme riešenia tam, kde nie sú, preto, lebo zlyhal systém. Lebo tí, čo majú robiť, nerobili, a potom sa javí ako riešenie to, čo riešením nie je. Čiže zlyhal systém a spásna myšlienka je urobiť z každého PS VB. To bolo niekedy. To niekto, kto si pamätá, kto nie. (Reakcia z pléna.) To boli PS VB, to bola Pomocná služba Verejnej bezpečnosti. (Reakcia z pléna. Prerušenie vystúpenia predsedajúcim.)
Pado, Martin, poslanec NR SR (2011-09-14):
Ďakujem pekne za slovo, pán predseda. Pán poslanec Pelegrini, ja si pamätám na to, čo bolo predchádzajúce štyri roky. A pamätám si aj na to, aké zákony v tejto oblasti prišli do parlamentu a pamätám si aj na to, ako sme o tých zákonoch rokovali. A pamätám si aj na to, že vo väčšine prípadov to bola opozícia, ktorá upozorňovala na to, že v tých zákonoch sú veci, ktoré tam nemajú byť. Aj dnes ste opozícia, ktorá na to upozorňuje, ale rozdiel medzi tým, čo bolo predchádzajúce štyri roky a teraz, je v tom, že dnes na to, čo v tých zákonoch je, upozorňuje aj koalícia a ďaleko tvrdšie koalícia ako opozícia. A koalícia stojí na strane občanov, ochraňuje ich práva, čo sa o predchádzajúcich štyroch rokoch tak vehementne rozprávať nedalo. A nebudem vynášať veci, ktoré sa robia medzi štyrmi očami, ale dá sa to jednoducho dokázať a potvrdiť. Takže, pán poslanec, možno aj vy máte taký pocit ako aj ja, že niektoré veci, ktoré tu odzneli, nepatria alebo nie sú celkom korektné, pretože na rozdiel od predchádzajúcich štyroch rokov dnes v prvom rade upravuje tieto zákony koalícia a nie opozícia. A v tom je neodškriepiteľný posun ďaleko, ďaleko vpred oproti tomu, čo bolo pred štyrmi rokmi. Ďakujem pekne.
M. Číž, podpredseda NR SR: (2006-10-17):
Vážení kolegovia, tým sme ukončili rokovanie o tomto bode programu. Ďalším bodom programu je prvé čítanie o vládnom návrhu zákona, ktorým sa mení a dopĺňa zákon č. 480/2002 Z. z. o azyle a o zmene a doplnení niektorých zákonov v znení neskorších predpisov a o zmene a doplnení niektorých zákonov . Vládny návrh zákona ste dostali ako tlač 74. Návrh na jeho pridelenie na prerokovanie vo výboroch máte v rozhodnutí č. 78. Prosím podpredsedu vlády a ministra vnútra Slovenskej republiky Roberta Kaliňáka, aby návrh zákona uviedol.
Hrnčiar, Andrej, podpredseda NR SR (2016-09-13):
Pán poslanec Fecko.
Blahová, Natália, poslankyňa NR SR (2011-02-08):
Ďakujem, pán predseda. Dovoľte, aby som uviedla spoločnú správu výboru. Výbor Národnej rady Slovenskej republiky pre sociálne veci ako gestorský výbor k vládnemu návrhu zákona, ktorým sa mení a dopĺňa zákon č. 311/2001 Z. z. Zákonník práce v znení neskorších predpisov a ktorým sa menia a dopĺňajú niektoré zákony (ďalej len „gestorský výbor“), podáva Národnej rade Slovenskej republiky v súlade s § 79 ods. 1 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov túto spoločnú správu výborov Národnej rady Slovenskej republiky. Národná rada Slovenskej republiky uznesením č. 257 z 15. decembra 2010 pridelila predmetný návrh zákona na prerokovanie týmto výborom Národnej rady Slovenskej republiky: Ústavnoprávnemu výboru Národnej rady Slovenskej republiky, Výboru Národnej rady Slovenskej republiky pre obranu a bezpečnosť, Výboru Národnej rady Slovenskej republiky pre sociálne veci, Výboru Národnej rady Slovenskej republiky pre hospodárstvo, výstavbu a dopravu, Výboru Národnej rady Slovenskej republiky pre ľudské práva a národnostné menšiny. Poslanci Národnej rady Slovenskej republiky, ktorí nie sú členmi výborov, ktorým bol návrh zákona pridelený, neoznámili v určenej lehote gestorskému výboru... (Prerušenie vystúpenia predsedajúcim.)
Číž, Miroslav, podpredseda NR SR (2015-02-18):
Pán poslanec Hraško.
P. Paška, predseda NR SR: (2010-02-02):
Poprosím pani ministerku, aby uviedla v prvom čítaní vládny návrh zákona, ktorým sa mení a dopĺňa zákon č. 5/2004 Z. z. o službách zamestnanosti a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony (tlač 1373). Nech sa páči, pani ministerka, máte slovo.
Pčolinský, Peter, podpredseda NR SR (2023-06-14):
Pán poslanec Benčík.
Hrnčiar, Andrej, podpredseda NR SR (2017-04-06):
Tak až teraz končím možnosť nahlásiť s faktickými poznámkami, osem faktických poznámok na vystúpenie pána poslanca. (Reakcia z pléna.) Dvanásť. (Reakcia z pléna.) No dobre, trinásť. Takže, pani poslankyňa Blahová.
I. Mikloš, podpredseda vlády a minister financií SR: (2005-09-22):
K otázke pani poslankyne Sabolovej. Činnosť a. s. Veriteľ považujem za úspešnú, keďže zásadným spôsobom prispela k zníženiu dlhu v sektore zdravotníctva a zabezpečila, aby poskytnuté finančné prostriedky boli použité na tento dlho neriešený vlečúci sa problém. Táto spoločnosť bola založená v zmysle uznesenia vlády č. 262 z 2. apríla 2003 a bola poverená vládou na realizáciu projektu oddlženia zdravotníckych zariadení a zdravotných poisťovní. Celková výška poskytnutých prostriedkov na oddlženie zdravotníctva predstavuje 20,1 mld. korún. Ak budete mať záujem, pani poslankyňa, tak v doplňujúcej otázke môžem povedať aj tú chronológiu, na čo a kedy boli tieto prostriedky použité. A k druhej časti vašej otázky, prečo nezverejňujeme aktuálne informácie, teda nezverejňuje akciová spoločnosť informácie o svojej činnosti, musím povedať, že zverejňuje. Každý polrok predkladá táto akciová spoločnosť informácie do vlády, kde je presný popis aj objemu prostriedkov, aj na čo a aj ako boli použité a všetky tieto informácie sú zverejnené na internetovej stránke vlády. Takže zverejňuje. Skončil som.
Blanár, Juraj, podpredseda NR SR (2022-12-08):
Chcete? Nech sa páči.
B. Bugár, podpredseda NR SR: (2001-09-17):
R. Hofbauer, poslanec: Pán predsedajúci, nehlásim sa po termíne, takže vaša poznámka bola zbytočná, aj keď teraz som sa prihlásil trošku oneskorene, to je pravda. V plnom rozsahu sa podpisujem pod to, čo uviedol pán poslanec Kačic, pretože naprostú väčšinu toho môžem potvrdiť aj z vlastnej skúsenosti, ktorá nie je veľmi slávna. Pritom by som neobviňoval samotných policajtov z nedostatkov, ktoré sa vyskytujú, pretože za veľké množstvo týchto nedostatkov, ktoré ľudia poukazujú, nezriedka sa skrýva katastrofálne technické vybavenie, ktorým Policajný zbor disponuje. Viac razy som tu upozornil napríklad na konkrétnu skutočnosť: Policajný okrsok v Karlovej Vsi sídli v drevenej búde, ktorá bola zariadením staveniska pred 20 rokmi, keď sa Karlova Ves ako sídlisko budovala. Už dávno mala byť zbúraná, dávno malo byť postavené sídlo policajného okrsku. Projekty nato sú hotové vari štyri roky, nespravilo sa však nič a policajti sídlia v tejto vlhkej a hnijúcej búde, v ktorej odpadáva strop a hnijú steny. Skôr by im bolo treba poďakovať, že tam vôbec sú ochotní robiť. Keď som na jar oznamoval trestnú činnosť zlodejov v záhradkárskej kolónii, kde vlastním záhradku, tak vysvetlenie bolo také, že policajti sa tam nemôžu dostaviť, lebo z dvoch automobilov bol jeden nepojazdný a druhý je na výjazde, kde je hlásená vražda, takže tá je uprednostnená pred lúpežami, ktoré som nahlasoval ja. Stav v Policajnom zbore, domnievam sa, že je v značnej miere zapríčinený aj tým, že tie finančné prostriedky, ktoré tam sú, sa orientujú úplne inde, a to na likvidáciu politických protivníkov, a nie na boj s kriminalitou skutočnou. (Zaznel zvuk časomiery.)
Hufková, Eva, poslankyňa NR SR (2012-07-26):
Ďakujem. Vážený pán predseda, v rozprave vystúpila poslankyňa Grečková, ktorá podala pozmeňujúci návrh a navrhla vyňať bod 19 zo spoločnej správy na osobitné hlasovanie. Pán predsedajúci, keďže pozmeňujúci návrh odznel v rámci včerajšej rozpravy, dajte hlasovať najprv o skrátení lehoty podľa § 83 ods. 4 rokovacieho poriadku.
Hrnčiar, Andrej, podpredseda NR SR (2017-12-05):
Päť faktických poznámok. Nech sa páči, pán poslanec Pčolinský.
Marcinková, Vladimíra, poslankyňa NR SR (2023-06-21):
Ďakujem pekne, pán predsedajúci. Ja budem naozaj stručná, pretože jediné, o čo týmto odvolávaním pani Tabák ide, je pozornosť a naozaj si myslím, že by parlament mal svoju pozornosť venovať dôležitejším veciam, ale vám, kolegovia, by som rada povedala, že funkciu predsedníčky výboru pre európske záležitosti som vždy, vždy vykonávala v súlade s jednotnou zahranično-politickou orientáciou, na ktorej sa zhodli naši najvyšší ústavní činitelia a rezort diplomacie. A teraz veľmi stručne k pani navrhovateľke. Kým budú do politiky prichádzať ľudia ako vy, pani Tabák, nečudujem sa, že z nej budú odchádzať ľudia ako pani prezidentka. Ďakujem.
Pellegrini, Peter, predseda NR SR (2024-02-08):
Prezentujme sa a hlasujme o bode 262 druhého pozmeňujúceho návrhu pána poslanca Galka. (Hlasovanie.) Prítomných 131 poslancov, za 16, proti 78, zdržalo sa 36, nehlasoval 1. Tento návrh sme neschválili.
Figeľ, Ján, podpredseda NR SR (2014-11-08):
Nech sa páči, Dušan Čaplovič.
Pčolinský, Peter, podpredseda NR SR (2023-06-27):
Pán poslanec Svrček máte procedurálny návrh? Nech sa páči.
Hlina, Alojz, poslanec NR SR (2014-10-30):
Ďakujem veľmi pekne, už som len čakal, kedy pán Číž povie, a vôbec nie ste môj typ. (Smiech v sále.) Viete, že tak jak ste to, jak ste to dali do tej polohy, všimnite si tú obranu, všimnite si, nechali tu Hujera, Hujer, kde môže, urobí mostík na Hlinu, proste, nechali tu guru, pána Číža, ten už proste tu ide do neviem akých. Pán Muňko sem-tam sa preberie vo svojom požehnanom veku a niečo šplechne a ešte Rómovia, ešte Rómovia chránia. Proste tu teraz prišla zdravica, že rómske organizácie, preto reagujem, že podporujú teda, že podporujú pána Richtera. Neviem, kto si pamätá, kto nie, keď sme odvolávali pani Zvolenskú, tak tu pán Blanár sa, myslím, nechal znásilniť na to, že čítal tie zdravice. Že zdravicu neviem skade, že podporujú. Nuž dneska je to dosť bledé, pani Zvolenskú, tam myslím, to bolo, ešte akú-takú hodnotu to malo. Ja sa teda nechcem nikoho dotknúť, ale tých všelijakých organizácií je strašne veľa. Dnešní bojovníci sú štvrtá liga.
D. Čaplovič, podpredseda vlády SR: (2009-10-23):
Materiál sa predkladá na rokovanie Národnej rady v zmysle uznesenia vlády Slovenskej republiky č. 581 z 26. augusta 2009 a na základe § 3 ods. 2 zákona č. 474/2005 Z. z. o Slovákoch žijúcich v zahraničí a o zmene a doplnení niektorých zákonov, ktorým ukladá vláde každoročne predkladať Národnej rade Slovenskej republiky správu za predchádzajúci kalendárny rok o štátnej politike starostlivosti o Slovákov žijúcich v zahraničí a o poskytnutej štátnej podpore Slovákom žijúcim v zahraničí spolu s návrhom programu štátnej politiky starostlivosti o Slovákov žijúcich v zahraničí na ďalší rok. Správu o štátnej politike vypracoval Úrad pre Slovákov žijúcich v zahraničí v súčinnosti so zainteresovanými ministerstvami a ostatnými orgánmi štátnej správy, ktoré sa v rozsahu svojej pôsobnosti takisto podieľajú na výkone štátnej politiky starostlivosti o Slovákov žijúcich v zahraničí, ako aj s organizáciami slovenských menšín a komunít v zahraničí. Materiál, ako viete veľmi dobre, ktorí ste si ho preštudovali, pozostáva z dvoch častí, pričom obe sú rozdelené podľa vykonávateľa štátnej politiky. Prvá časť poskytuje prehľad výkonu štátnej politiky starostlivosti o Slovákov žijúcich v zahraničí za rok 2008, ktorý sa niesol v znamení príprav strategického koncepčného materiálu štátnej politiky starostlivosti o Slovákov žijúcich v zahraničí. Text správy informuje o konkrétnych krokoch a opatreniach jednotlivých rezortov a ostatných subjektov zameraných na výkon štátnej politiky v oblasti zahraničnopolitickej, výchovno-vzdelávacej, vedeckovýskumnej, kultúrno-spoločenskej a mediálno-informačnej. Rozsahom dominujú aktivity Úradu pre Slovákov žijúcich v zahraničí, ktorého primárnou úlohou je zabezpečovať proces tvorby a výkon štátnej starostlivosti o krajanov. Druhá časť správy obsahuje návrh programu starostlivosti o Slovákov žijúcich v zahraničí na rok 2010. Vychádza z prijatej koncepcie štátnej politiky starostlivosti o Slovákov žijúcich v zahraničí do roku 2015. Definuje konkrétne úlohy pre všetky relevantné orgány a inštitúcie na rok 2010. Popri početných priebežne riešených úlohách budú ukončené viaceré konkrétne kroky, ktoré smerujú k zachovaniu slovenských komunít, ich revitalizácii a k prehĺbeniu vzájomnej spolupatričnosti Slovákov žijúcich na celom svete. Predkladaný materiál akceptuje hlavné ciele Slovenskej republiky vo vzťahu k Slovákom žijúcim v zahraničí. Štátna politika starostlivosti o Slovákov žijúcich v zahraničí je v súlade so strednodobou stratégiou zahraničnej politiky Slovenskej republiky do roku 2015. Zároveň zohľadňuje komplex potrieb a požiadaviek krajanských spolkov a organizácií nevyhnutných pre udržanie životaschopnosti komunít Slovákov žijúcich v zahraničí a prehĺbenie ich národného povedomia, ako aj zachovanie ich predovšetkým jazykovej, kultúrnej a náboženskej identity. Ďakujem vám veľmi pekne za pozornosť.
Glváč, Martin, podpredseda NR SR (2019-02-08):
Ďalším v rozprave je pán poslanec Beblavý, ktorý nie je v sále. Stráca poradie. Pán poslanec Dostál, nech sa páči.
Hrnčiar, Andrej, podpredseda NR SR (2018-02-01):
Pán poslanec, najprv, je tu rozpor s rokovacím poriadkom, najprv musíte odôvodniť, povedať svoje vystúpenie, ukončiť a na záver prečítať pozmeňujúci návrh.